smcproject/ml-wiki-sentences huggingface dataset:
അറിഞ്ചയ ചോഴൻ ചോഴ രാജാക്കന്മാരുടേയും ചക്രവർത്തിമാരുടേയും പട്ടിക ആദ്യകാല ചോഴരാജാക്കൾ എല്ലാളൻ കുലക്കോട്ടൻ ഇളംചേട്ചെനി കരികാലചോളൻ നെടുങ്കിള്ളി നളൻകിള്ളി കില്ലിവാലവൻ കോപ്പെരുഞ്ചോഴൻ കൊച്ചെംഗനൻ പെരുനാർകില്ലി Interregnum ( c. ) മധ്യകാല ചോളരാജാക്കൾ വിജയാലയ ചോഴൻ 848–891(?) ആദിത്യ ചോളൻ I 891–907 പരന്തക ചോളൻ I 907–950 ഗന്ധരാദിത്യ ചോളൻ 950–957 അരിഞ്ജയ ചോളൻ 956–957 സുന്ദര ചോളൻ 957–970 ആദിത്യ ചോളൻ II (co-regent) ഉത്തമ ചോളൻ 970–985 രാജരാജ ചോളൻI 985–1014 രാജേന്ദ്ര ചോളൻ I 1012–1044 രാജേന്ദ്രരാജ ചോളൻ 1044–1054 രാജേന്ദ്ര ചോളൻ II 1054–1063 വീരരാജേന്ദ്ര ചോളൻ 1063–1070 ആദിരാജേന്ദ്ര ചോളൻ 1070–1070 പിൽകാല ചോഴരാജാക്കൾ കുലോത്തുങ്ക ചോളൻ I 1070–1120 വിക്രമ ചോളൻ 1118–1135 കുലോത്തുങ്ക ചോളൻ II 1133–1150 രാജരാജ ചോളൻ II 1146–1173 രാജാധിരാജ ചോളൻ II 1166–1178 കുലോത്തുങ്ക ചോളൻ III 1178–1218 രാജരാജ ചോളൻ III 1216–1256 രാജേന്ദ്ര ചോളൻ III 1246–1279 അനുബന്ധ രാജവംശങ്ങൾ ആന്ധ്രയിലെ തെലുങ്കു ചോളർ കലിംഗയിലെ ചോഡഗംഗങ്ങൾ സിബുവിലെ രാജ്‌നേറ്റ് ചോഴ സമൂഹം ചോള സർക്കാർ ചോള മിലിട്ടറി ചോള നേവി ചോള കല ചോള സാഹിത്യം ചോളയുടെ പതാക ഗ്രേറ്റ് ലിവിംഗ് ചോള ക്ഷേത്രങ്ങൾ സോളേശ്വര ക്ഷേത്രങ്ങൾ പൂമ്പുഹാർ ഉറയൂർ മേലകടമ്പൂർ ഗംഗൈകൊണ്ട ചോളപുരം തഞ്ചാവൂർ തിരുവാരൂർ ക സ തി
ഗണ്ഡരാധിത്യനു ശേഷം അധികാരത്തിൽ വന്ന രാജാവാണ് അറിഞ്ചയ ചോഴൻ ( തമിഴ് : அரிஞ்சய சோழன் )c.
956 CE.
പരാന്തകൻ ഒന്നാമന്റെ മൂന്നാമത്തെ പുത്രനും ഗണ്ഡരാദിത്യന്റെ ഇളയ സഹോദരനുമായിരുന്നു അറിഞ്ചയൻ.
വളരെ ചെറിയൊരു കാലയളവ് മാത്രമേ അറിഞ്ചയൻ രാജ്യം ഭരിച്ചിരുന്നുള്ളു.
957-ൽ ആരൂർ എന്ന സ്ഥലത്തുവെച്ചാണ് അറിഞ്ചയൻ അന്തരിച്ചത്.
വടക്കൻ തമിഴ് നാടിലെ മേൽപ്പാടിയിൽനിന്നുള്ള ഒരു ലിഖിത പ്രകാരം, രാജരാജ ചോഴൻ I തന്റെ പിതാമഹനായ അറിഞ്ചയന്റെ സ്മരണയ്ക്കായി അറിഞ്ചിശ്വര( Arinjisvara) എന്ന ഒരു ശിവക്ഷേത്രം സ്ഥാപിച്ചതായ് കരുതുന്നു.
ഈ ക്ഷേത്രത്തിന്റെ യഥാർത്ത സ്ഥാനമേതെന്ന് അറിവില്ല.
അറിഞ്ചയന്റെ മരണശേഷം തന്റെ പുത്രനായ പരാന്തക ചോഴൻ II (സുന്ദര ചോഴൻ) അധികാരത്തിലേറി.
References Nilakanta Sastri, K. A. (1935).
The CōĻas , University of Madras, Madras (Reprinted 1984).
A History of South India , OUP, New Delhi (Reprinted 2002).
അറവുകാട് ശ്രീദേവി ക്ഷേത്രം ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
അറവുകാട് ശ്രീദേവി ക്ഷേത്രം
ആലപ്പുഴ ജില്ലയിലെ പുന്നപ്ര ഗ്രാമത്തിൽ സ്ഥിതി ചെയ്യുന്ന ഒരു ദേവി ക്ഷേത്രമാണ് അറവുകാട് ശ്രീദേവി  ക്ഷേത്രം .
ചക്രവർത്തിനി ഭാവത്തിലുള്ള ഭദ്രകാളിയുടെ പ്രതിഷ്‌ഠയാണ് ഇവിടുത്തേത്.
സാധുജനങ്ങൾക്കു ഉപദ്രവം ചെയ്തുകൊണ്ടിരുന്ന അസുരനെ കൊന്ന് സാധുജനസംരക്ഷകയായി പുന്നപ്ര ഗ്രാമത്തിൽ  അറവുകാടമ്മ വസിക്കുന്നുവെന്നാണ് വിശ്വാസം.
ദേവി അസുരനെ കൊന്ന ശേഷം പള്ളിവാൾ കഴുകി എന്ന് വിശ്വസിക്കപ്പെടുന്ന കുളം ഇന്നും ക്ഷേത്രത്തിൽ പവിത്രമായി സൂക്ഷിക്കുന്നു.
മീനമാസത്തിലെ ഭരണി നാളിൽ കൊടിയേറി പൂരം നാളിൽ ആറാട്ടോടുകൂടി സമാപിക്കുന്ന പൂരമഹോത്സവം ആണ് ഇവിടുത്തെ പ്രധാന ഉത്സവം .
പുന്നപ്ര ഗ്രാമത്തിലുള്ളവരുടെ പ്രധാന ആഘോഷമാണ് അറവുകാട് പൂരം.
പൂരം നാളിലെ തിരിപ്പിടുത്തം വഴിപാട്‌  പ്രസിദ്ധമാണ്.
അന്യ ദേശങ്ങളിൽ നിന്നു പോലും ആളുകൾ തിരിപിടിക്കാൻ അറവുകാട് ക്ഷേത്രത്തിൽ എത്തിച്ചേരുന്നു.
കൂടാതെ മകര മാസത്തിലെ പൊങ്കാല , നവരാത്രി , മണ്ഡലമഹോത്സവം, എന്നിവയും ഭംഗിയായി ആഘോഷിക്കുന്നു.
സരസ്വതി ദേവിക്ക് പ്രത്യേകം പ്രതിഷ്ഠ ഉള്ള ഈ ക്ഷേത്രത്തിൽ വിദ്യാരംഭം കുറിക്കാനെത്തുന്നത് നൂറു നൂറുകണക്കിന് കുട്ടികളാണ്.
ആലപ്പുഴ പട്ടണത്തിൽ നിന്നും 8 കി മി  തെക്ക് മാറിയാണ് പുന്നപ്രക്കാരുടെ ദേശ ദേവതയായ അറവുകാടമ്മയുടെ ക്ഷേത്രം സ്ഥിതി ചെയ്യുന്നത്.
അവലംബം പുറം കണ്ണികൾ ഔദ്യോഗിക വെബ്സൈറ്റ് Archived 2018-12-29 at the Wayback Machine .
അറാസ്‌ നദി ഇംഗ്ലീഷ് വിലാസം https://ml.wikipedia.org/wiki/Aras_(river)
തുർക്കി , അർമീനിയ , അസർബെയ്ജാൻ , ഇറാൻ എന്നീ രാജ്യങ്ങളിലൂടെ ഒഴുകുന്ന ഒരു നദിയാണ് അറാസ് അല്ലെങ്കിൽ അറാക്‌സസ് ( Aras or Araxes ).
ലെസ്സർ കോക്കസസ് പർവതത്തിന്റെ തെക്ക് ഭാഗത്ത് നിന്നാണ് ഈ നദി ഉദ്ഭവിക്കുന്നത്.
പിന്നീട് ലെസ്സർ കോക്കസസിന്റെ വടക്ക് ഭാഗത്ത് വെച്ച് കുറ നദിയിൽ ലയിക്കുന്നു.
1072 കിലോമീറ്റർ ( 666 മൈൽ) ആണ് അറാസ് നദിയുടെ ആകെ നീളം.
102,000 ചതുരശ്ര കിലോമീറ്റർ ( 39,000 ചതുരശ്ര മൈൽ) പ്രദേശത്ത് കൂടി പരന്ന് ഒഴുകുന്ന ഈ നദി യൂറോപ്പ് - ഏഷ്യ അതിർത്തി മേഖലയായ കോക്കസസ് പ്രദേശത്തെ വലിയ നദികളിൽ ഒന്നാണ്.
പേരുകൾ
പുരാതന കാലത്ത് ഗ്രീക്കുകാർക്കിടയിൽ ഈ നദി അറാക്‌സസ് ( ഗ്രീക്ക് : Αράξης ) എന്നാണ് അറിയപ്പെട്ടിരുന്നത്.
ആധുനിക അർമീനിയൻ ഭാഷയിൽ അറാക്‌സ് Araks or Arax ( Armenian : Արաքս ) എന്നാണ് അറിയപ്പെടുന്നത്.
പുരാതന അർമീനിയൻ ഭാഷയിൽ യെരാസ്ഖ് Yeraskh എന്നായിരുന്നു ഇതിന്റെ പേര്.
പഴയ ജോർജിയൻ ഭാഷയിൽ രാക്ശി Rakhsi (რახსი) എന്നാണ് ഈ നദിയുടെ പേര്.
തുർക്കി ഭാഷയിൽ അറാസ് ( തുർക്കിഷ് : Aras ), പേർഷ്യൻ ഭാഷയിൽ  അറസ് ( പേർഷ്യൻ : ارس Aras ) , കുർദിഷ് ഭാഷയിൽ ഇറെസ് ( കുർദിഷ് : Erez ), അസർബെയ്ജാനി ഭാഷയിൽ അരസ് ( Azerbaijani : Araz ) എന്നുമാണ് ഈ നദി അറിയപ്പെടുന്നത്.
കിഴക്കൻ തുർക്കിയിലെ പ്രധാന നഗരമായ ഇർസുറുമിന് അടുത്താണ് അറാസ് നദിയുടെ പ്രഭവ കേന്ദ്രം.
തുർക്കി-അർമീനിയൻ അതിർത്തിയോട് വളരെ അടുത്തുള്ള ദിഘൂർ ജില്ലയുടെ തെക്കുകിഴക്കൻ ഭാഗത്തായി അഖൂരിയൻ നദയുമായി അറാസ് നദി കൂടിച്ചേരുന്നു.
അറാറിയ ഇംഗ്ലീഷ് വിലാസം https://ml.wikipedia.org/wiki/Araria
ഇന്ത്യൻ സംസ്ഥാനമായ ബീഹാറിലെ ഒരു മുനിസിപ്പാലിറ്റിയും പട്ടണവുമാണ് അറാറിയ .
ഇത് അറാറിയ ജില്ലയുടെ ഭരണസിരാകേന്ദ്രവും കൂടിയാണ്.
അറാറിയ സ്ഥിതി ചെയ്യുന്ന അക്ഷാംശ രേഖാംശങ്ങൾ 26°09′N 87°31′E ﻿ / ﻿ 26.15°N 87.52°E ﻿ / 26.15; 87.52 ആണ്.
സമുദ്രനിരപ്പിൽ നിന്നുള്ള ശരാശരി ഉയരം 47 മീറ്ററാണ് (154 അടി).
ബീഹാലിലെ  പൂർണ്ണിയയുടെയും മാധേപുരയുടെയും വടക്കു ഭാഗത്തായിട്ടാണ് അറാറിയ.
വടക്കു ഭാഗം നേപ്പാളിനാൽ വലയം ചെയ്യപ്പെട്ടിരിക്കുന്നു.
കിഴക്കു ഭാഗത്ത് കിഷൻഗൻജും തെക്കുപടിഞ്ഞാറ്‌ ഭാഗത്ത് സുപൌളും സ്ഥിതി ചെയ്യുന്നു.
1990 ലാൺ അറാറിയ ജില്ല നിലവിൽ വരുന്നത്.
അറാറിയ ജില്ല ഇൻഡോ-നേപ്പാൾ അതിർത്തിയെ തൊട്ടിരിക്കുന്നു.
ഈ മേഖലയ്ക്കു സമീപമാണ് നേപ്പാൾ, ബംഗ്ലാദേശ്, ഭൂട്ടാൻ എന്നീ മൂന്നു രാജ്യങ്ങൾ.
Hence,  the district is important in terms of security.
ജോഗ്ബാനി യാണ് അറാറിയയുടെ അങ്ങേയറ്റത്തെ അതിർത്തി.
അതിനു ശേഷം നേപ്പാളിലെ മൊറാങ്ങ് ജില്ല തുടങ്ങുന്നു.
കോസി നദി അറാറിയയ്ക്കു കുറുകെ കടന്നു പോകുന്നു.
ഈ മേഖലയിലെ പ്രധാന നദി പനാർ ആണ്.
ഫലഭൂയിഷ്ടമായ  നദിക്കരയിൽ കൃഷി വ്യാപകമായിട്ടുണ്ട്.
വർഷകാലത്ത് ഇവിടെ വെള്ളപ്പൊക്കമുണ്ടാകാറുണ്ട്.
അറാറിയയിലൂടെ ഒരു കനാലും കടന്നു പോകുന്നുണ്ട്.
ഗതാഗതമാർഗ്ഗങ്ങൾ റെയിൽവേ
രാജ്യത്തിൻറെ മറ്റു ഭാഗങ്ങളിൽ നിന്ന് കതിഹാർ ജംഗ്ഷൻ റെയിൽവേ സ്റ്റേഷൻ വഴി തീവണ്ടി മാർഗ്ഗം അറാറിയയിലെത്തിച്ചേരാൻ സാധിക്കുന്നതാണ്.
റോഡ്
അറാറിയ നാഷണൽ ഹൈവേ അൻപത്തേഴുമായി ബന്ധിപ്പിച്ചിരിക്കുന്നു.
ബീഹാറിലെ മറ്റു ജില്ലകളിൽ നിന്ന് ഇവിടേയ്ക്കു ബസുകളും മറ്റും സർവ്വീസ് നടത്തുന്നു.
വിമാനത്താവളം.
അറാറിയ പട്ടണത്തന് ഏറ്റവും അടുത്തുള്ള വിമാനത്താവളം ബാഗ്ഡോഗ്ര വിമാനത്താവളമാണ്.
ഇവിടെ നിന്നു രാജ്യത്തെ പ്രധാന പട്ടണങ്ങളിലേയ്ക്ക് വിമാനസർവ്വീസുകളുണ്ട്.
ഭാക്ഷകൾ
ബീഹാറി, തുടങ്ങിയ മിശ്ര സംസ്കാരമാണ് ഇവിടെയുള്ളത്.
ഭാക്ഷകൾ വ്യത്യസ്തങ്ങളാണ്.
ഔദ്യോഗിക ഭാക്ഷ ഹിന്ദിയാണ്.
രണ്ടാം ഭാക്ഷയായ ഉർദു എല്ലാ വിഭാഗക്കാരും സംസാരിക്കുന്നു.
മൈഥിലി, ഭോജ്പുരി, ബംഗാളി, സുർജാപുരി എന്നിവയും സംസാരഭാക്ഷയായുണ്ട്.
അവലംബം ↑ Falling Rain Genomics, Inc - Araria പുറത്തേയ്ക്കുള്ള കണ്ണികൾ Ararian district profile Archived 2011-05-22 at the Wayback Machine .
http://www.udyogmitrabihar.in/docs/dp/araria.pdf Archived 2016-09-24 at the Wayback Machine .
അറിഞ്ഞിൽ ഇംഗ്ലീഷ് വിലാസം https://ml.wikipedia.org/wiki/Ambassis_gymnocephalus അറിഞ്ഞിൽ
അംബാസിഡേ (Ambassidae) കുടുംബത്തിൽപ്പെട്ട മത്സ്യമാണ് നന്ദൻ അഥവാ അറിഞ്ഞിൽ .
ഇന്തോ-പസഫിക് മേഖലയിൽ വ്യാപകമായി കാണപ്പെടുന്ന ഇവ ശുദ്ധജലവും ഉപ്പുവെള്ളവും  ചേരുന്ന ഭാഗങ്ങളിലും തീരപ്രദേശത്തെ സമുദ്രജലത്തിലും കൂടുതലായി കാണപ്പെടുന്നു.
Glassies , perchlets , common glassfishes എന്നെല്ലാം ഈ വിഭാഗത്തിലെ മൽസ്യങ്ങളെ വിളിക്കാറുണ്ട്. 'കയറ്റം' എന്നർത്ഥമുള്ള അനബാസിസ് എന്ന ഗ്രീക്ക് പദത്തിൽ നിന്നാണ് ഈ ജനുസിന്റെ പേര് ഉരുത്തിരിഞ്ഞത്.
സുതാര്യമായ ശരീരമാണ് ഇവയുടേത്.
ആന്തരാവയവങ്ങൾ പോലും വ്യക്തമായി തെളിഞ്ഞുകാണാം.
അതിനാൽ, ഈ വിഭാഗത്തിലെ മൽസ്യങ്ങൾ കണ്ണാടിമത്സ്യങ്ങൾ (Asiatic glassfishes) എന്നും അറിയപ്പെടുന്നു.
ഭക്ഷ്യയോഗ്യമെങ്കിലും ഇവയ്ക്ക് പ്രാധാന്യം കുറവാണ്.
ശരീരത്തിന് നേരിയ മഞ്ഞനിറമാണ്.
നീണ്ടു പരന്ന ശരീരത്തിൽ പാർശ്വരേഖകൾ വ്യക്തമല്ല.
വലിയ വായിൽ നേർത്ത പല്ലുകൾ കാണാം.
ചെറുജലജീവികൾ, ലാർവകൾ , കസ്റ്റേഷ്യൻ വിരകൾ തുടങ്ങിയവയാണ് ഇവയുടെ പ്രധാന ഭക്ഷണം.
പരമാധി 10 സെ.
മി.വരെയാണ് ഇവ വളരുക.
അലങ്കാരമത്സ്യങ്ങളായും ഇവയെ വളർത്താറുണ്ട്.
സ്പീഷീസ്
ഈ ജനുസ്സിൽ നിലവിൽ 20 അംഗീകൃത ഇനങ്ങളുണ്ട്: Ambassis agassizii Steindachner , 1867 – Agassiz's olive glassfish Ambassis agrammus Günther , 1867 – sailfin glass perchlet Ambassis ambassis ( Lacépède , 1802) – Commerson's glassy Ambassis buruensis Bleeker , 1856 – Buru glass perchlet Ambassis buton Popta , 1918 – Buton glassy perchlet Ambassis dussumieri G. Cuvier , 1828 – Malabar glassy perchlet Ambassis elongatus ( Castelnau , 1878) – yellowfin glassfish Ambassis fontoynonti Pellegrin , 1932 – dusky glass perch Ambassis gymnocephalus (Lacépède, 1802) – bald glassy Ambassis interrupta Bleeker, 1853 – long-spined glass perchlet Ambassis jacksoniensis ( W. J. Macleay , 1881) – Port Jackson perchlet Ambassis kopsii Bleeker, 1858 – freckled hawkfish Ambassis macleayi (Castelnau, 1878) – Macleay's glass perchlet Ambassis macracanthus Bleeker, 1849 – estuarine glass perchlet Ambassis marianus Günther, 1880 – estuary perchlet Ambassis miops Günther, 1872 – flag-tailed glass perchlet Ambassis nalua ( F. Hamilton , 1822) – scalloped perchlet Ambassis natalensis Gilchrist W. W. Thompson , 1908 – slender glassy Ambassis urotaenia Bleeker, 1852 – banded-tail glassy perchlet Ambassis vachellii J. Richardson , 1846 – Vachelli's glass perchlet അവലംബം
ആശീർവാദം
1977ൽ ചെലവൂർ പിക്ചേഴ്സിന്റെ ബാനറിൽ തയ്യിൽ കുഞ്ഞികണ്ടൻ നിർമ്മിച്ച് ആലപ്പി ഷരീഫിന്റെ കഥയും തിരക്കഥയും ഉപയോഗിച്ച് ഐ.വി. ശശി സംവിധാനം ചെയ്ത് ചിത്രമാണ് ആശീർവാദം .
ഷീല , കമലഹാസൻ , ശ്രീദേവി ഉമ്മർ തുടങ്ങിയവർ പ്രധാന വേഷങ്ങൾ കൈകാര്യം ചെയ്തിരിക്കുന്നു.
എം.കെ. അർജ്ജുനൻ സംഗീതവിഭാഗം നിർവഹിച്ചിരിക്കുന്നു.
താരങ്ങൾ കമലഹാസൻ ഷീല ശ്രീദേവി ബഹദൂർ ഉമ്മർ സോമൻ ജയൻ വിധുബാല പാട്ടരങ്ങ്
ഭരണിക്കാവ് ശിവകുമാരിന്റെ വരികൾക്ക് എം.കെ. അർജ്ജുനൻ ഈണം പകർന്ന ഗാനങ്ങൽ ഈ നമ്പർ.
പാട്ട് പാട്ടുകാർ വരികൾ ഈണം 1 ആയിരവല്ലിതൻ യേശുദാസ് ഭരണിക്കാവ് ശിവകുമാർ എം.കെ. അർജ്ജുനൻ 2 സീമന്തരേഖയിൽ ചന്ദനം ചാർത്തിയ വാണി ജയറാം ഭരണിക്കാവ് ശിവകുമാർ എം.കെ. അർജ്ജുനൻ 3 തപ്പുകൊട്ടിപ്പാടുന്ന ശ്രീകാന്ത് ഭരണിക്കാവ് ശിവകുമാർ എം.കെ. അർജ്ജുനൻ 4 വയറുവിശക്കുന്നു ജെൻസി ഭരണിക്കാവ് ശിവകുമാർ എം.കെ. അർജ്ജുനൻ അവലംബം പുറത്തേക്കുള്ള കണ്ണികൾ ആശീർവാദം ഇന്റർനെറ്റ് മൂവി ഡാറ്റാബേസിൽ ആശീർവാദം (1977) വിഡിയോ യൂട്യൂബിൽ
ആശുരെ ഇംഗ്ലീഷ് വിലാസം https://ml.wikipedia.org/wiki/Ashure
ധാന്യങ്ങൾ, പഴങ്ങൾ, ഉണങ്ങിയ പഴങ്ങൾ, അണ്ടിപ്പരിപ്പ് എന്നിവ അടങ്ങിയ മിശ്രിതത്തിൽ നിർമ്മിച്ച തുർക്കിഷ് ഭക്ഷണാവസാനം വിളമ്പുന്ന ഒരു മധുരപദാർത്ഥമായ പായസം ആണ് ആഷുരെ (ടർക്കിഷ്: ആഷൂർ) അല്ലെങ്കിൽ നോഹയുടെ പുഡ്ഡിംഗ് .
തുർക്കിയിൽ ഇത് പ്രത്യേകിച്ചും മുഹറം പോലുള്ള വിശേഷദിവസങ്ങളിൽ വർഷം മുഴുവനും വിളമ്പുന്നു.
ഇസ്ലാമിക് കലണ്ടറിന്റെ ആദ്യ മാസം, മുഹറത്തിന്റെ പത്താം തീയതി ആശൂറ ദിനത്തോട് യോജിക്കുന്നു.
("പത്താം" എന്നതിന്റെ അറബി വാക്ക് ആണ് "ആശൂറ" .)
മൃഗ ഉൽ‌പന്നങ്ങളില്ലാത്ത ടർക്കിഷ് മധുരപലഹാരങ്ങളുടെ ഒരു കൂട്ടാണ് ആഷുരെ.
എല്ലാ തരത്തിലുള്ള അക്രമങ്ങളെയും രക്തച്ചൊരിച്ചിലുകളെയും പ്രതിഷേധിക്കുന്നതാണ് ഇതിന് പിന്നിലെ ഒരു കാരണം.
തുർക്കിയിലെ അലവിസ് ഈ പുഡ്ഡിംഗ് പ്രോത്സാഹിപ്പിക്കുന്ന പ്രധാന കൂട്ടരാണ്.
പരമ്പരാഗതമായി പാചകം ചെയ്യുകയും പങ്കിടുകയും ചെയ്യുന്നതിനാൽ നോമ്പുകാലത്ത് (കാർബല യുദ്ധത്തോട് അനുബന്ധിച്ച്) അവർ മാംസം കഴിക്കുന്നത് ഒഴിവാക്കുന്നു.
കർബല യുദ്ധത്തിൽ ഹുസൈൻ ഇബ്നു അലിയും അനുയായികളും രക്തസാക്ഷിത്വം വരിച്ചിരുന്നു.
അവലംബം പുറത്തേക്കുള്ള കണ്ണികൾ Annual Noah's Pudding Day
ആശ്രമം (ഭവനം) ശിവാനന്ദ സരസ്വതി സ്ഥാപിച്ച ശിവാനന്ദ ആശ്രമം , ഋഷികേശ് , ആസ്ഥാനം ഡിവൈൻ ലൈഫ് സൊസൈറ്റി ,   1936.
മഹാത്മാഗാന്ധി താമസിച്ചിരുന്ന സബർമതി ആശ്രമം .
ഇന്ത്യൻ മതങ്ങളനുസരിച്ച് പരമ്പരാഗതമായി, ഒരു ആശ്രമം ( സംസ്കൃതം : അശ്രമ അല്ലെങ്കിൽ അശ്രമമ്) ആത്മിക ഹെർമിറ്റേജ് അല്ലെങ്കിൽ ഒരു സന്യാസ ഭവനം ആണ്  .
പദോൽപ്പത്തി
ആശ്രമം എന്ന വാക്ക് ( സംസ്കൃതം : आश्रम ) ധാതു śram- (ശ്രമം) ('അദ്ധ്വാനത്തിലേക്ക്') ൽ നിന്ന് വരുന്നു.
എസ്എസ് ചന്ദ്രയുടെ അഭിപ്രായത്തിൽ ഈ പദത്തിന്റെ അർത്ഥം "ജീവിത യാത്രയിലെ ഒരു പടി" എന്നാണ്.
ഇതിനു വിപരീതമായി, ജോർജ്ജ് വെക്ക്മാൻ പറയുന്നതനുസരിച്ച്, ആശ്രമം എന്ന പദം അച്ചടക്കത്തോടെ ലക്ഷ്യത്തിലേക്ക് പരിശ്രമിക്കുന്ന ഒരിടത്തെ സൂചിപ്പിക്കുന്നു.
അത്തരമൊരു ലക്ഷ്യം സന്ന്യാസം, ആത്മീയം, യോഗ അല്ലെങ്കിൽ മറ്റേതെങ്കിലും ആകാം.
അവലോകനം ധന്രാജ് ഗിരി സ്ഥാപിച്ച.
കൈലാഷ് ആശ്രമം, മുനി കി രെതി, ഋഷികേശ് ,
ആത്മീയ പ്രബോധനത്തിനും ധ്യാനത്തിനും ഉതകുന്ന പ്രകൃതിദത്ത ചുറ്റുപാടുകൾക്കിടയിൽ ഒരു ആശ്രമം പരമ്പരാഗതമായി, എന്നാൽ സമകാലീനങ്ങളിൽ മനുഷ്യ വാസസ്ഥലങ്ങളിൽ നിന്ന്, വനങ്ങളിലോ പർവത പ്രദേശങ്ങളിലോ സ്ഥിതിചെയ്യും.
ഒരു ആശ്രമത്തിലെ നിവാസികൾ വിവിധ തരത്തിലുള്ള യോഗകൾ പോലുള്ള ആത്മീയവും ശാരീരികവുമായ വ്യായാമങ്ങൾ പതിവായി നടത്തി.
യജ്ഞങ്ങൾ പോലുള്ള മറ്റ് ത്യാഗങ്ങളും തപസ്സുകളും നടത്തി.
ഗുരു-ശിശ്യ പാരമ്പര്യത്തിൽ കുട്ടികൾക്കുള്ള ഗുരുക്കുലകൾ , റെസിഡൻഷ്യൽ സ്കൂളുകൾ എന്നിങ്ങനെ നിരവധി ആശ്രമങ്ങൾ പ്രവർത്തിച്ചിട്ടുണ്ട്.
ചിലപ്പോൾ, ആശ്രമത്തിലേക്കുള്ള ഒരു തീർത്ഥാടനത്തിന്റെ ലക്ഷ്യം ശാന്തതയല്ല, ചില കലകളിലെ പ്രബോധനം, പ്രത്യേകിച്ച് യുദ്ധം.
രാമായണത്തിൽ , പുരാതന അയോദ്ധ്യ , രാമ , ലക്ഷ്മണൻ രാജകുമാരന്മാർ, വിശ്വാമിത്രന്റെ ആശ്രമത്തിലേക്ക് പോയി തന്റെ യജ്ഞങ്ങളെ രാവണന്റെ ദൂതൻ-പിശാചുക്കൾ അശുദ്ധമാക്കുന്നതിൽ നിന്ന് സംരക്ഷിക്കുന്നു.
തങ്ങളുടെ കഴിവ് തെളിയിച്ചതിനുശേഷം, രാജകുമാരന്മാർക്ക് മുനിയിൽ നിന്ന് സൈനിക നിർദ്ദേശങ്ങൾ ലഭിക്കുന്നു, പ്രത്യേകിച്ചും ദിവ്യായുധങ്ങൾ.
മഹാഭാരതത്തിൽ , കൃഷ്ണൻ ചെറുപ്പത്തിൽത്തന്നെ ബ and ദ്ധികവും ആത്മീയവുമായ കാര്യങ്ങളെക്കുറിച്ച് അറിവ് നേടാനായി സന്ദീപാനിയുടെ ആശ്രമത്തിലേക്ക് പോകുന്നു.
മഹാരാഷ്ട്രയിലെ സ്കൂളുകൾ
ബോർഡിംഗ് സ്കൂളുകളെ, പ്രത്യേകിച്ച് മഹാരാഷ്ട്രയിലെ ഗോത്രമേഖലകളിലും ഇന്ത്യയിലെ മറ്റിടങ്ങളിലും, ആശ്രമ ശാല അല്ലെങ്കിൽ ആശ്രമം സ്കൂളുകൾ എന്ന് വിളിക്കുന്നു.
അത്തരത്തിലുള്ള ഒരു വിദ്യാലയം ലോക് ബിരാദാരി പ്രകാശ് ആശ്രമ ശാലയാണ് .
ഇന്ത്യയ്ക്ക് പുറത്ത് നിരവധി ആശ്രമങ്ങൾ സ്ഥാപിച്ചിട്ടുണ്ട്.
സാധാരണഗതിയിൽ, ഈ ആശ്രമങ്ങൾ യോഗ ഉപദേശങ്ങളുമായി ബന്ധപ്പെട്ട, ആത്മീയ അദ്ധ്യാപകർ (ഇന്ത്യക്കാരും വെസ്റ്റേൺ) ഇന്ത്യൻ താവഴികൾ ബന്ധിപ്പിച്ച, ചെയ്തിരിക്കുന്നു .
പരാമർശങ്ങൾ ബാഹ്യ ലിങ്കുകൾ Yogada Ashram എന്നതിന്റെ വിക്ഷണറി നിർ‌വചനം.
Rishikesh എന്നതിന്റെ വിക്ഷണറി നിർ‌വചനം.
ആശ്ചര്യചിഹ്നം ഇംഗ്ലീഷ് വിലാസം https://ml.wikipedia.org/wiki/Exclamation_mark
Haifa marwan?!
വിസ്മയം, വെറുപ്പ്, സന്തോഷം, സന്താപം, പരിഹാസം തുടങ്ങിയ വികാരങ്ങളെ സൂചിപ്പിക്കുന്ന ചിഹ്നമാണ് ആശ്ചര്യചിഹ്നം ( ! ) ( ഇംഗ്ലീഷ് :Exclamation mark).
സ്തോഭചിഹ്നം എന്നും വിക്ഷേപണി എന്നും ഇത് അറിയപ്പെടുന്നു.
മലയാളത്തിൽ സംബോധനയ്ക്ക് ശേഷവും ഈ ചിഹ്നം ഉപയോഗിച്ചിരുന്നു.
ഉദാ:-1) ഛായ്!
ഇവനാണോ അദ്ധ്യക്ഷനെ സ്വീകരിക്കാൻ പോകുന്നത്!
ഉദാ:-2) കൊള്ളാം!
കമ്മ്യൂണിസ്റ്റാണത്രെ, കമ്മ്യൂണിസ്റ്റ്!
ഉദാ:-3) രാമാ!
നീ എന്നാണ് മടങ്ങിവരിക?
ഗണിതത്തിൽ
ഗണിതത്തിൽ n എന്ന സംഖ്യയുടെ ഫാക്ടോറിയലിനെ സൂചിപ്പിക്കുന്നത് n!
എന്നാണ്.
ആശ്ചര്യചൂഡാമണി ഇംഗ്ലീഷ് വിലാസം https://ml.wikipedia.org/wiki/Ascharyachoodamani
കേരളീയനായ ശക്തിഭദ്രൻ രചിച്ച സംസ്കൃത നാടകമാണ് ആശ്ചര്യചൂഡാമണി .
ശങ്കരൻ എന്നാണ് ഇദ്ദേഹത്തിന്റെ യഥാർത്ഥ നാമം.
ശക്തിഭദ്രൻ എന്നത് സ്ഥാനപ്പേരാണ്.
രാമായണകഥയാണ് ഏഴങ്കത്തിലുള്ള ഈ നാടകത്തിന്റെ വിഷയം.
ഉന്മാദവാസവദത്തം , വീണാവാസവദത്തം എന്നിവയും ശക്തിഭദ്രന്റെ കൃതികളാണ്.
അഭിനയത്തിനു് ഇത്ര പറ്റിയതായി സംസ്കൃതത്തിൽ അധികം നാടകങ്ങളില്ലെന്നും ഇതിലെ (1) ʻʻകരപല്ലവമാത്രമുജ്ജിഹീതേˮ (2) ʻʻഅഭിസരണമയുക്തമങ്ഗനാനാംˮ ഈ രണ്ടു ശ്ലോകങ്ങളും ക്രി.
പി. പന്ത്രണ്ടാം ശതകത്തിന്റെ ഉത്തരാർദ്ധത്തിൽ ജീവിച്ചിരുന്ന കാശ്മീരകനായ വല്ലഭദേവന്റെ സുഭാഷിതാവലിയുടെ ഒരു മാതൃകയിൽ ഉദ്ധരിച്ചുകാണുന്നതായി ഉള്ളൂർ കേരള സാഹിത്യ ചരിത്രത്തിൽ രേഖപ്പെടുത്തിയിട്ടുണ്ട്.
അങ്കങ്ങൾ
ഏഴങ്കങ്ങളാണ് ഈ നാടകത്തിനുള്ളത്.
ഒന്നാമത്തേ അങ്കത്തിനു പർണ്ണശാലാങ്കമെന്നും രണ്ടാമത്തേതിനു ശൂർപ്പണഖങ്കമെന്നും മൂന്നാമത്തേതിനു മായാസീതങ്കമെന്നും നാലാമത്തേതിനു ജടായുവധാങ്കമെന്നും അഞ്ചാമത്തേതിനു് അശോകവനികാങ്കമെന്നും ആറാമത്തേതിനു് അംഗുലീയാങ്കമെന്നും പേർ പറയുന്നു.
ഇവയിൽ അശോകവനികാങ്കവും അങ്ഗുലീയാങ്കവും അതിപ്രധാനമാണു്.
പ്രത്യേകതകൾ
ആശ്ചര്യചൂഡാമണിയെപ്പറ്റി ഒരു കഥയുണ്ട്.
സംസ്‌കൃത നാടകരചന ഉത്തരേന്ത്യക്കാർമാത്രം കീഴടക്കി വച്ചിരുന്ന കാലഘട്ടത്തിലാണ് ശക്തിഭദ്രൻ 'ആശ്ചര്യചൂഡാമണി' രചിക്കുന്നത്.
നാടകരചന പൂർത്തിയാക്കിയ അദ്ദേഹം തന്റെ കൃതിയെപ്പറ്റി അഭിപ്രായം അറിയാനായി ചെങ്ങന്നൂർ മഹാദേവർക്ഷേത്രത്തിലെത്തിയ ശങ്കരാചാര്യരുടെ അരികിലെത്തി.
നാടകം വായിച്ചു കേൾപ്പിച്ചു.
ശങ്കരാചാര്യർ ആ സമയം  മൗനവ്രതത്തിലായിരുന്നു.
അതിനാൽ അദ്ദേഹം ഒന്നും സംസാരിച്ചില്ല.
തന്റെ കൃതി കൊള്ളാത്തതിനാലാണ് ശങ്കരാചാര്യർ ഒന്നും പറയാത്തതെന്ന് തെറ്റിദ്ധരിച്ച ശക്തിഭദ്രൻ തന്റെ നാടകം കത്തിച്ചു കളഞ്ഞു.
വ്രതം കഴിഞ്ഞ് നാടകത്തെപ്പറ്റി ശങ്കരാചാര്യർ ശക്തിഭദ്രനോട് ചോദിച്ചു.
കൃതി കത്തിച്ചു കളഞ്ഞുവെന്നു അദ്ദേഹം ശങ്കരനോട് വിഷമത്തോടെ പറഞ്ഞു.
കൃതി മുഴുവൻ ശങ്കരാചാര്യർ ഓർമ്മയിൽ നിന്ന് പറഞ്ഞു കൊടുക്കുകയും ശക്തിഭദ്രൻ എഴുതിയെടുക്കുകയും ചെയ്തു.
കവി മൂലകഥയിൽ പല വ്യതിയാനങ്ങളും വരുത്തിയിട്ടുണ്ടു്.
നാലാമങ്കത്തിൽ നാട്യശാസ്ത്ര നിബന്ധനകൾക്കു വിപരീതമായി രാവണനും ജടായുവും തമ്മിലുള്ള യുദ്ധം അഭിനയിക്കേണ്ടതുണ്ടു്.
ഖരദൂഷണാദിരാക്ഷസന്മാരുടെ നിഗ്രഹം കഴിഞ്ഞിട്ടു ശൂർപ്പണഖ ശ്രീരാമന്റെ സന്നിധിയെ പ്രാപിക്കുന്ന ഘട്ടത്തിൽ ഇതിവൃത്തമാരംഭിക്കുകയും അഗ്നിപ്രവേശാനന്തരം സീതാദേവിയുടെ പാതിവ്രത്യമഹിമ കണ്ടു സന്തുഷ്ടരായ ദേവന്മാരാൽ പ്രേഷിതനായ നാരദമഹർഷി ആ പുണ്യശ്ലോകനെ അനുഗ്രഹിക്കുന്ന ഘട്ടത്തിൽ അവസാനിക്കുകയും ചെയ്യുന്നു.
വ്യാഖ്യാനങ്ങൾ
വിവൃതി എന്ന പേരിൽ  ഒരു വ്യാഖ്യാനം ഈ നാടകത്തിനുണ്ട്.
ഒന്നോ അധികമോ പൂർവ്വവ്യാഖ്യാതാക്കന്മാരെ വിവൃതിയിൽ ʻകേചിൽʼ എന്നു നിർദ്ദേശിച്ചു സ്മരിച്ചുകാണുന്നു.
അവലംബം ↑ ↑ ആസ്വാദകരുടെ മനംകവർന്നു- മാതൃഭൂമി
ആശുപത്രി ഇംഗ്ലീഷ് വിലാസം https://ml.wikipedia.org/wiki/Hospital ആശുപത്രി - ബ്രസീൽ
രോഗികളെ താമസിപ്പിച്ചു ചികിത്സിക്കുന്നതിനുള്ള സ്ഥാപനമാണ് ആശുപത്രി .
ആശുപത്രികളിൽ താമസിച്ച് ചികിൽസ തേടുന്ന രോഗികളെ ഇൻ പേഷ്യന്റ് എന്നും, ചികിൽസക്ക് വേണ്ടി വന്നു പോകുന്ന രോഗികളെ ഔട്ട് പേഷ്യന്റ് എന്നും പറയുന്നു വർഗീകരണം സ്‌പെഷ്യലൈസേഷൻ
ജനറൽ ആശുപത്രികളിൽ എല്ലാ രോഗവും ചികിത്സിക്കാൻ പരിമിതമായ സൗകര്യമേ ഉണ്ടാവുകയുള്ളൂ.
അതുകൊണ്ടുതന്നെയാണ്‌ പ്രത്യേകരോഗത്തിന്‌ പ്രത്യേക ആശുപത്രി എന്ന സംവിധാനം നിലവിൽ വന്നത്‌.
ഗൈനക്കോളജി, ഓർത്തോപീഡിക്‌സ്‌, നെഫ്രാളജി, ഒഫ്‌താൽമോളജി, യൂറോളജി തുടങ്ങി വിവിധ സ്‌പെഷ്യാലിറ്റികളിൽ വിദ്‌ഗധസേവനം ലഭ്യമാക്കുന്ന ഒട്ടനവധി ആശുപത്രികൾ ഉണ്ട്‌.
ഒരു പ്രത്യേക വിഭാഗത്തിൽത്തന്നെ പഠന-നിരീക്ഷണങ്ങളും ഗവേഷണങ്ങളും നടത്താനും നൽകുന്ന സേവനങ്ങൾക്ക്‌ നിയതമായ സംവിധാനം ആവിഷ്‌കരിക്കാനും ഇതു മൂലം സാധിക്കും.
ചികിത്സാ സമ്പ്രദായം
ചികിത്സാ സമ്പ്രദായത്തിനനുസരിച്ചും ആശുപത്രികളെ വർഗീകരിക്കാം.
ആയുർവേദം, ഹോമിയോ, യൂനാനി, സിദ്ധവൈദ്യം തുടങ്ങിയ ചികിത്സാരീതികൾ അവലംബിക്കുന്ന ആശുപത്രികളും ഉണ്ട്‌.
ആശുപത്രിയിലെ വിവിധ വിഭാഗങ്ങൾ
ഔട്ട്‌പേഷ്യന്റ്‌ വിഭാഗം : പേുറമേനിന്നു വരുന്ന രോഗികളെ നോക്കി ചികിത്സ കല്‌പിക്കുകയും അവരെ ആശുപത്രികളിൽ പ്രവേശിപ്പിക്കണമോ എന്നു നിശ്ചയിക്കുകയും ചെയ്യുന്ന വിഭാഗമാണിത്‌.
അത്യാഹിതവിഭാഗം : ഈ വിഭാഗം ഇരുപത്തിനാല്‌ മണിക്കൂറും പ്രവർത്തിക്കുന്നു.
ഇന്റൻസീവ്‌ കെയർ യൂണിറ്റ്‌ : ഗുരുതരാവസ്ഥയിലുള്ള രോഗികളെ പ്രത്യേക പരിഗണന നൽകുവാനായി പ്രവേശിപ്പിക്കുന്ന ആശുപത്രിവിഭാഗമാണിത്‌.
ഇരുപത്തിനാലു മണിക്കൂറും പ്രവർത്തനസജ്ജമായ ഈ വിഭാഗത്തിൽ രോഗി - ഡോക്‌ടർ, നഴ്‌സ്‌ അനുപാതം കൂടുതലായിരിക്കും.
ഓപ്പറേഷൻ തിയെറ്ററുകൾ :
അസ്ഥിരോഗ വിഭാഗം : അസ്ഥിവ്യൂഹത്തിനും പേശീവ്യൂഹത്തിനും സംഭവിക്കുന്ന അപാകതകൾ ചികിത്സിക്കുകയാണ്‌ അസ്ഥിരോഗ വിഭാഗത്തിന്റെ ജോലി.
ഇവിടെ രോഗനിർണയത്തിന്‌ എക്‌സ്‌-റേ, സ്‌കാനിങ്‌ തുടങ്ങിയ റേഡിയോളജിക്കൽ ടെക്‌നിക്കുകളെ ആശ്രയിക്കുന്നു.
ഫിസിയോതെറാപ്പി : അസ്ഥിവ്യൂഹത്തിനുണ്ടാകുന്ന ഒടിവ്‌, ക്ഷതം എന്നിവ ഭേദപ്പെടുന്നതിനും ഇവയുടെ പ്രവർത്തനം സാധാരണനിലയിലേക്ക്‌ കൊണ്ടുവരുന്നതിനുമായി ചെയ്യുന്ന ചില ലഘു വ്യായമങ്ങളും മറ്റും ഉൾക്കൊള്ളുന്നതാണ്‌ ഫിസിയോതെറാപ്പി.
ഫിസിയോതെറാപ്പിസ്റ്റിന്റെ നേതൃത്വത്തിൽ പ്രവർത്തിക്കുന്നു.
റേഡിയോളജി വിഭാഗം.
ലബോറട്ടറി വിഭാഗം : രോഗിയുടെ രക്തം, കഫം, മലം, മൂത്രം എന്നിവ വിവിധ പരിശോധനകൾക്കു വിധേയമാക്കി രോഗകാരികളായ സൂക്ഷ്‌മാണുക്കളെ കണ്ടെത്തുകയും രോഗനിർണയം സാധ്യമാക്കുകയുമാണ്‌ ഈ വിഭാഗത്തിന്റെ ജോലി.
ലാബ് ടെക്‌നിഷ്യൻ അല്ലെങ്കിൽ ലാബ് സയന്റിസ്റ്റ് എന്ന വിഭാഗത്തിലുള്ള വിദഗ്ദർ ഇവിടെ പ്രവർത്തിക്കുന്നു.
ഫാർമസി: രോഗികൾക്ക് ആവശ്യമായ മരുന്നുകളും ചികിത്സ ഉപകരണങ്ങളും ശാസ്ത്രീയമായി വിതരണം നടത്തുന്ന വിഭാഗമാണ് ഫാർമസി.
ഫാർമസിസ്റ്റിന്റെ നേതൃത്വത്തിൽ പ്രവർത്തിക്കുന്നു.
ആശ്രം എക്സ്പ്രസ്സ്‌ ഇംഗ്ലീഷ് വിലാസം https://ml.wikipedia.org/wiki/Ashram_Express
അഹമദാബാദ് ജങ്ഷനും ഓൾഡ്‌ ഡൽഹിയ്ക്കും ഇടയിൽ സർവീസ് നടത്തുന്ന ഇന്ത്യൻ റെയിൽവേയുടെ ദിവസേനയുള്ള സൂപ്പർഫാസ്റ്റ് എക്സ്പ്രസ്സ്‌ ട്രെയിനാണ് ആശ്രം എക്സ്പ്രസ്സ്‌.
ട്രെയിൻ നമ്പർ 12915 ആശ്രം എക്സ്പ്രസ്സ്‌ അഹമദാബാദ് ജങ്ഷൻ മുതൽ ഓൾഡ്‌ ഡൽഹി വരെ സർവീസ് നടത്തുന്നു.
ട്രെയിൻ നമ്പർ 12916 ആശ്രം എക്സ്പ്രസ്സ്‌ ഓൾഡ്‌ ഡൽഹി മുതൽ അഹമദാബാദ് ജങ്ഷൻ വരെ സർവീസ് നടത്തുന്നു.
ഉള്ളടക്കം ചരിത്രം സമയക്രമപട്ടിക അവലംബം ചരിത്രം
ഭാരത സർക്കാരിൻറെ ഉടമസ്ഥതയിലുള്ള പൊതുമേഖല സ്ഥാപനമാണ് ഇന്ത്യൻ റെയിൽവേ.
ലോകത്തിലെ തന്നെ ഏറ്റവും തിരക്കേറിയതും വലുതുമായ തീവണ്ടിപ്പാതാശൃംഖലകളിലൊന്നാണ് ഇന്ത്യൻ റെയിൽവേയുടേത്, ഏകദേശം 5000 കോടി‍ യാത്രക്കാരും, 650 ദശലക്ഷം ടൺ ചരക്കും ഓരോ വർഷവും ഇന്ത്യൻ റെയിൽപ്പാതകളിലൂടെ നീങ്ങുന്നുണ്ട്.
അതുമാത്രമല്ല 16 ലക്ഷത്തിൽ കൂടുതൽ പേർക്ക് തൊഴിൽ നൽകുന്ന ഒരു സ്ഥാപനവും കൂടിയാണ് ഇന്ത്യൻ റെയിൽവേ.
ഇന്ത്യയിലെ തീവണ്ടി ഗതാഗത മേഖല ഇന്ത്യൻ റെയിൽവേയുടെ കുത്തകയാ‍ണെന്നു പറയാം.
ഇന്ത്യൻ റെയിൽവേയിലെ മൊത്തം തീവണ്ടിപ്പാതയുടെ നീളം 63,940 കിലോമീറ്ററോളം വരും.
ഇന്ത്യയിൽ ആദ്യമായി തീവണ്ടി ഗതാഗതം ആരംഭിച്ചത് 1853-ലാണ്
1844-ൽ ഇന്ത്യയുടെ ഗവർണർ ജനറൽ ആയിരുന്ന ലോർഡ് ഹാർഡിങ്ങ് ഇന്ത്യയിൽ തീവണ്ടി ഗതാഗതം ആരംഭിക്കാൻ സ്വകാര്യ സംരംഭകരെ അനുവദിച്ചു.
ഈ തീരുമാനത്തിൻറെ ഫലമായി ഇംഗ്ലണ്ടിലുള്ള നിരവധി നിക്ഷേപകർ പണം മുടക്കാൻ തയ്യാറായി മുന്നോട്ടു വന്നു.
ഇതേത്തുടർന്നാണ് ഇന്ത്യയിൽ തീവണ്ടി ഗതാഗതം എന്ന അക്കാലത്തെ ഏറ്റവും പുതുമയുള്ള ഗതാഗത സംവിധാനത്തിന് തുടക്കമിടുന്നത്.
1851 ഡിസംബർ 12-ആം തീയതിയാണ് ഇന്ത്യയിൽ ആദ്യമായി തീവണ്ടി ഓടിയത്.
റൂർക്കിയിലേക്കുള്ള നിർമ്മാണ വസ്തുക്കൾ കൊണ്ടുപോകാൻ വേണ്ടിയായിരുന്നു ഇത്.
ഒന്നര വർഷത്തിനു ശേഷം 1853 ഏപ്രിൽ 16-ആം തീയതി ഇന്ത്യയിലെ ആദ്യത്തെ യാത്രാ തീവണ്ടി ഓടിത്തുടങ്ങി.
അങ്ങനെ ഇംഗ്ലണ്ടിൽ തീവണ്ടി ആദ്യമായി ഓടിയതിനു ശേഷം വെറും 28 വർഷം കൊണ്ടുതന്നെ അത് ഇന്ത്യയിലെത്തി.
ലോർഡ് ഫാക്ൿലാന്റ് എന്ന 2-4-0 എഞ്ചിനാണ് ഈ തീവണ്ടിയിൽ ഘടിപ്പിച്ചിരുന്നത്.
ബോറിബന്ദർ, ബോംബെ, താനെ എന്നീ സ്ഥലങ്ങളിലൂടെയാണ് ഈ തീവണ്ടി ഓടിയത്.
ഏകദേശം 34 കിലോമീറ്റർ ദൂരം ആയിരുന്നു യാത്രാദൂരം.
സാഹിബ്, സിന്ധ്, സുൽത്താൻ എന്നിങ്ങനെയായിരുന്നു അന്ന് ഉപയോഗിച്ച തീവണ്ടി എഞ്ചിനുകളുടെ പേരുകൾ.
ഏതാണ്ട് ഒരു വർഷത്തിനു ശേഷം കൽക്കത്തയിലും തീവണ്ടി ഗതാഗതം ആരംഭിച്ചു.
1854 ഓഗസ്റ്റ് 15-ന് ഹൗറയിൽ നിന്ന് ഹൂഗ്ലിയിലേക്ക് യാത്രാവണ്ടി ഓടാൻ തുടങ്ങി.
1856-ൽ മദ്രാസ് റെയിൽ‌വേ കമ്പനി മദ്രാസിലും ആദ്യത്തെ തീവണ്ടിപ്പാത തുറന്നു.
ഇത് റോയപുരം മുതൽ ചിന്നാമപ്പേട്ട വരെ ആയിരുന്നു.
റോയപുരത്തുനിന്നാണ് മദിരാശിയിൽ നിന്നുള്ള എല്ലാ വണ്ടികളും ആദ്യകാലത്ത് പുറപ്പെട്ടിരുന്നത്.
1873-ലാണ് മദിരാശിയിലെ സെൻട്രൽ സ്റ്റേഷൻ നിർമ്മിക്കുന്നത്.
ആർക്കോട്ട് നവാബ് സ്വർണ്ണക്കൈക്കോട്ടു കൊണ്ട് മണ്ണ് കോരിയിട്ടുകൊണ്ടാണ് റോയപ്പേട്ട സ്റ്റേഷൻറെ നിർമ്മാണോദ്ഘാടനം നടത്തിയത് എന്നാണ് കഥ.
സമയക്രമപട്ടിക
ട്രെയിൻ നമ്പർ 12915 ആശ്രം എക്സ്പ്രസ്സ്‌ ദിവസേന ഇന്ത്യൻ സമയം 18:30-നു അഹമദാബാദ് ജങ്ഷനിൽനിന്നും പുറപ്പെട്ടു അടുത്ത ദിവസം ഇന്ത്യൻ സമയം 10:10-നു ഓൾഡ്‌ ഡൽഹിൽ എത്തിച്ചേരുന്നു.
ട്രെയിൻ നമ്പർ 12915 ആശ്രം എക്സ്പ്രസ്സിനു അഹമദാബാദ് ജങ്ഷൻ കഴിഞ്ഞാൽ സബർമതി ജങ്ഷൻ (2 മിനിറ്റ്), മഹേസന ജങ്ഷൻ (2 മിനിറ്റ്), ഉണ്ജ (2 മിനിറ്റ്), പലൻപൂർ ജങ്ഷൻ (2 മിനിറ്റ്), അബു റോഡ്‌ (10 മിനിറ്റ്), ഫൽന (2 മിനിറ്റ്), ബീവർ (2 മിനിറ്റ്), അജ്മീർ ജങ്ഷൻ (10 മിനിറ്റ്), ജൈപൂർ (10 മിനിറ്റ്), ദൌസ (2 മിനിറ്റ്), ബണ്ടികുയ് ജങ്ഷൻ (2 മിനിറ്റ്), രാജ്ഗർ (2 മിനിറ്റ്), അൽവാർ (3 മിനിറ്റ്), ഖൈർതൽ (2 മിനിറ്റ്), റിവാരി (2 മിനിറ്റ്), പട്ടൌഡി റോഡ്‌ (2 മിനിറ്റ്), ഗുർഗാവ് (2 മിനിറ്റ്), ഡൽഹി കാന്റ്റ് (2 മിനിറ്റ്), ഡൽഹി എന്നീ സ്റ്റോപ്പുകളാണ് ഉള്ളത്.
ട്രെയിൻ നമ്പർ 12916 ആശ്രം എക്സ്പ്രസ്സ്‌ ദിവസേന ഇന്ത്യൻ സമയം 15:20-നു ഓൾഡ്‌ ഡൽഹിയിൽനിന്നും പുറപ്പെട്ടു അടുത്ത ദിവസം ഇന്ത്യൻ സമയം 07:40-നു അഹമദാബാദ് ജങ്ഷനിൽ എത്തിച്ചേരുന്നു.
ട്രെയിൻ നമ്പർ 12916 ആശ്രം എക്സ്പ്രസ്സിനു ഡൽഹി കഴിഞ്ഞാൽ ഡൽഹി കാന്റ്റ് (2 മിനിറ്റ്), ഗുർഗാവ് (2 മിനിറ്റ്), പട്ടൌഡി റോഡ്‌ (2 മിനിറ്റ്), റിവാരി (2 മിനിറ്റ്), ഖൈർതൽ (2 മിനിറ്റ്), അൽവാർ (3 മിനിറ്റ്), രാജ്ഗർ (2 മിനിറ്റ്), ബണ്ടികുയ് ജങ്ഷൻ (2 മിനിറ്റ്), ദൌസ (2 മിനിറ്റ്), ജൈപൂർ (10 മിനിറ്റ്), അജ്മീർ ജങ്ഷൻ (10 മിനിറ്റ്), ബീവർ (2 മിനിറ്റ്), ഫൽന (2 മിനിറ്റ്), അബു റോഡ്‌ (10 മിനിറ്റ്), പലൻപൂർ ജങ്ഷൻ (2 മിനിറ്റ്), ഉണ്ജ (2 മിനിറ്റ്), മഹേസന ജങ്ഷൻ (2 മിനിറ്റ്), സബർമതി ജങ്ഷൻ (2 മിനിറ്റ്), അഹമദാബാദ് ജങ്ഷൻ എന്നീ സ്റ്റോപ്പുകളാണ് ഉള്ളത്.
അവലംബം ↑ ↑ ↑ ↑ ↑
ആശൂറ ഇംഗ്ലീഷ് വിലാസം https://ml.wikipedia.org/wiki/Day_of_Ashura
ഇസ്‌ലാം മതം വിശ്വാസങ്ങൾ
അല്ലാഹു - ദൈവത്തിന്റെ ഏകത്വം മുഹമ്മദ് നബിയുടെ പ്രവാചകത്വം പ്രവാചകന്മാർ • അന്ത്യനാൾ അനുഷ്ഠാനങ്ങൾ
വിശ്വാസം • പ്രാർഥന വ്രതം • സകാത്ത് • തീർത്ഥാടനം ചരിത്രവും നേതാക്കളും
മുഹമ്മദ്‌ ബിൻ അബ്ദുല്ല അബൂബക്ർ സിദ്ദീഖ്‌ ‌ഉമർ ബിൻ ഖതാബ്‌ ‌ഉസ്‌മാൻ ബിൻ അഫ്ഫാൻ ‌അലി ബിൻ അബീത്വാലിബ്‌‌ ‌സ്വഹാബികൾ • സലഫ് ‌‌ പ്രവാചകന്മാർ അഹ്‌ലുൽ ബൈത്ത് ഗ്രന്ഥങ്ങളും നിയമങ്ങളും
ഖുർആൻ • നബിചര്യ • ഹദീഥ് ഫിഖ്‌ഹ് • ശരീഅത്ത്‌ മദ്ഹബുകൾ
ഹനഫി • മാലികി ശാഫി • ഹംബലി പ്രധാന ശാഖകൾ
സുന്നി • ശിയ സൂഫി • സലഫി പ്രസ്ഥാനം പ്രധാന മസ്ജിദുകൾ
മസ്ജിദുൽ ഹറം • മസ്ജിദുന്നബവി മസ്ജിദുൽ അഖ്സ സംസ്കാരം
കല • തത്വചിന്ത വാസ്തുവിദ്യ • മുസ്‌ലിം പള്ളികൾ ഹിജ്‌റ വർഷം • ആഘോഷങ്ങൾ ഇതുംകൂടികാണുക
ഇസ്ലാമും വിമർശനങ്ങളും
ഇസ്ലാം കവാടം
ഹിജ്റ വർഷത്തിലെ ആദ്യമാസമായ മുഹറത്തിലെ പത്താമത്തെ ദിവസത്തെ ആശൂറ എന്നുവിളിക്കുന്നു.
ലോകമെമ്പാടുമുള്ള ശിയ മുസ്‌ലീങ്ങളുടെ പ്രധാന ആഘോഷമായ ആശൂറയും ഇതേ ദിവസമാണ്.
ഈ ആഘോഷം, മുഹറം എന്ന പേരിലും അറിയപ്പെടുന്നു.
മുഹറം ഒന്നു മുതൽ 10 വരെ ചിലപ്പോൾ ആഘോഷവും ഘോഷയാത്രയും നടക്കുന്നു.
എന്നാൽ സുന്നി മുസ്ലിംകൾ ശിയാക്കൾ പരിഗണിക്കുന്ന രീതിയിലല്ല ഈ ദിനത്തെ കാണുന്നത്.
ഇസ്രായേലികളെ ഈജിപ്തിൽ നിന്ന് മോചിപ്പിച്ചതിനു അല്ലാഹുവിനോടുള്ള നന്ദിസൂചകമായി പ്രവാചകൻ മൂസ ഉപവാസമനുഷ്ഠിച്ചതായി അവർ വിശ്വസിക്കുന്നു.
ഇതേ ദിവസം പ്രവാചകൻ മുഹമ്മദ് ഉപവാസമനുഷ്ഠിക്കുകയും അനുയായികളോട് അതു കല്പ്പിക്കുകയും ചെയ്തതായും സുന്നികൾ വിശ്വസിക്കുന്നു.
ആഘോഷത്തിന്റെ നിദാനങ്ങൾ
ഹസ്രത്ത്‌ ഇമാം ഹുസൈന്റെ രക്തസാക്ഷിത്വത്തിന്റെ ഓർമ്മ ദിനമാണ്‌ മുഹറം.
ഈജിപ്തിലെ ഫറോയ്ക്കെക്കെതിരെ ജൂതന്മാർ നേടിയ വിജയമാണ്‌ ആഘോഷത്തിന്‌ നിദാനം എന്നും പറയുന്നുണ്ട്‌ .
ഇസ്രയേൽ ജനതയെ ഈജിപ്‌തിലെ അടിമത്തത്തിൽ നിന്നും മൂസാ നബി മോചിപ്പിച്ച്‌ കൊണ്ടുവരികയും ,അവരെ പിന്തുടർന്ന ഫറോവയും പടയാളികളും ചെങ്കടലിൽ മുങ്ങി മരിക്കുകയും ചെയ്‌ത ദിവസമായും മുഹറത്തെ കാണുന്നവരുണ്ട്‌.
ആചാരങ്ങൾ
മുസ്ലിങ്ങളിലെ ഒരു ചെറിയ വിഭാഗമായ ശിയാക്കൾ ഈ ദിനത്തിൽ ദുഃഖസ്മരണയിൽ സ്വയം പീഡനം നടത്തും.
മുഹറം ഒമ്പതിനും പത്തിനും ഉപവസിക്കാൻ മുഹമ്മദ് നബി കൽപിച്ചിട്ടുണ്ട്‌ .
മുസ്ലീംങ്ങൾ ഈ ദിവസം ഉപവാസമനുഷ്ഠിക്കുന്നു .
ജൂതന്മാരും ഉപവാസം അനുഷ്ടിക്കാറുണ്ട്‌.
മുഹറം വ്രതാനുഷ്ഠാനം പാപങ്ങൾക്ക്‌ പരിഹാരമാകുമെന്നാണ് വിശ്വാസം.